open-index/open-wikipedia-markdown huggingface dataset:
Μπόσνα (ποταμός)

μικρογραφία|Ο Μπόσνα στο Βιζόκο
Ο **Μπόσνα** (μτφ: Βοσνία) (*[[βοσνιακά]]: Bosna, [[λατινικά]]: Bathinus*) είναι ποταμός της Βοσνίας και Ερζεγοβίνης, παραπόταμος του Σάβου. Πηγάζει από το όρος Ίγκμαν διασχίζει το κεντρικό τμήμα της Βοσνίας και μετά από 271 χλμ. εκβάλει στον ποταμό Σάβο κοντά στο Σάμακ. Ανήκει στη λεκάνη της Μαύρης Θάλασσας.

Ο Μπόσνα πηγάζει από τριάντα καρστικές πηγές στο χωριό Βρούτσι στους πρόποδες του βουνού Ίγκμαν στα 500 μέτρα πάνω από την επιφάνεια της θάλασσας, ένα μέρος γνωστό στους κατοίκους του Σαράγεβο ως κατάλληλο για πικ-νικ. Στο επάνω μέρος από τις πηγές του μέχρι τη Ζένιτσα περνά μέσα από το Σαράγεβο, το Βιζόκο, τη Ζένιτσα και το Κακάνισκε. Λίγο πριν ενωθεί με τον Σάβο δημιουργεί νησίδες και μαιάνδρους.

Ο Μπόσνα έχει μήκος 273 χιλιόμετρα, βάθος 1–3 μέτρα (στις δίνες φτάνει βάθη έως 10 μέτρα) και πλάτος 35 έως 170 μέτρα. Οι ακτές καλύπτονται εν μέρει από δέντρα και θάμνους. Η μέση ροή του νερού είναι γύρω στα 100 m³/s. Το υψηλότερο επίπεδο του νερού το έχει κατά την περίοδο Μαρτίου–Μαΐου και τον Νοέμβριο, ενώ το χαμηλότερο Αύγουστο και Σεπτέμβριο.

Οι κυριότεροι παραπόταμοι του Μπόσνα είναι οι: Ζελιέζνιτσα (26,9 χλμ.), Μίλιατσκα (35,9 χλμ.), Κριβάια (101 χλμ.), Σπρέτσα (137,5 χλμ.), Στάβνια (30.4 χλμ.), Φοϊνίτσκα (46 χλμ.), Λάσβα (49,4 χλμ.) και Ουζόρα (82 χλμ.).

Η μόνη μονάδα υδροηλεκτρικής ενέργειας βρίσκεται στο Μπόγκατιτς που χτίστηκε μετά τον Β΄ Παγκόσμιο Πόλεμο με ισχύ 6,5 MW. Η λεκάνη απορροής του Μπόσνα καλύπτει 10.460 τετραγωνικά χλμ., με μέσο υψόμετρο 640 μ., και περιορίζεται κυρίως σε μεσαία και χαμηλά βουνά. Η κοιλάδα του ποταμού Μπόσνα είναι η πιο πυκνοκατοικημένη περιοχή της Βοσνίας και Ερζεγοβίνης, με σχεδόν ένα εκατομμύριο κατοίκους, και αποτελεί το βιομηχανικό κέντρο της χώρας. 

## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2, στα σερβικά
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6, στα σερβικά

Κατηγορία:Ποταμοί της Βοσνίας και Ερζεγοβίνης
Κατηγορία:Παραπόταμοι του Σάβου
Σπυρίδων Βεντούρας

thumb|left|250px|Σκηνή από τη ζωή του Αγίου Ιωάννη του Χρυσοστόμου.
thumb|right|250px| Пροσωπογραφία του Αλή πασά. Έργο του 1818.
Ο ** Σπυρίδων Βεντούρας ** (Λευκάδα 1761 – Λευκάδα 1835)  ήταν Έλληνας ζωγράφος της Επτανησιακής Σχολής.

## Βιογραφία
Ο Σπυρίδων Βεντούρας σπούδασε ζωγραφική στην Ακαδημία Καλών Τεχνών της Βενετίας. 
Υπήρξε κυρίως αγιογράφος και προσωπογράφος. Πέθανε στη Λευκάδα το 1835.

## Αναφορές


Κατηγορία:Έλληνες ζωγράφοι του 19ου αιώνα
Κατηγορία:Έλληνες αγιογράφοι
Κατηγορία:Προσωπογράφοι
Κατηγορία:Επτανησιακή Σχολή
Λόγοι και αμαρτήματα

Το ***Λόγοι και τα αμαρτήματα***  είναι ελληνική δραματική ταινία του 2004 σε σκηνοθεσία, παραγωγή και σενάριο Βασίλη Μαζωμένου. Εκανε πρεμιέρα το 2004 στο Φεστιβάλ Κινηματογράφου Θεσσαλονίκης, ** στο Πανόραμα Ευρωπαϊκού Κινηματογράφου στην Αθήνα και σε διεθνή φεστιβάλ.

## Πλοκή

Ένας ψυχικά ασθενής ποιητής, έχοντας στο πλευρό του μια θρησκόληπτη νοσοκόμα, προδιαγράφει το τέλος του, δημιουργώντας την πνευματική του διαθήκη. Αρνούμενος τον υλικό κόσμο, στήνει με τη φαντασία του και τη βοήθεια της νοσοκόμας ένα έργο για το θείο δράμα, στο οποίο συγκεντρώνει μαύρους μετανάστες για να παίξουν, ενώ παράλληλα σε ένα σπα ένας χρηματιστής ομολογεί τα επτά θανάσιμα αμαρτήματά του. Πρόκειται για μια ποιητική ταινία με την οποία ο σκηνοθέτης κάνει ένα τραγικό σχόλιο για το σημερινό υλικό πολιτισμό.

## Κριτικές
Ο Χρήστος Μήτσης γράφει για την ταινία το 2005: 

Ενώ ο Δημήτρης Κολιοδήμος στον κατάλογο του  Φεστιβάλ κινηματογράφου Θεσσαλονίκης έγραφε το Νοέμβριο 2004 : 
.

## Παραπομπές


## Εξωτερικοί σύνδεσμοι
* ''Λόγοι και αμαρτήματα'' στο IMDb
* ''Λόγοι και αμαρτήματα'' στην Ταινιοθήκη της Ελλάδος

Κατηγορία:Ελληνικές ταινίες της δεκαετίας 2000
Κατηγορία:Ταινίες του 2004
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ταινίες σε σκηνοθεσία Βασίλη Μαζωμένου
Κατηγορία:Ταινίες σε σενάριο Βασίλη Μαζωμένου
Κατηγορία:Ελληνικές ταινίες φαντασίας
Κατηγορία:Ταινίες με θέμα τη μετανάστευση
Κατηγορία:Ταινίες γυρισμένες στην Ελλάδα
Κατηγορία:Σινεφίλ ταινίες
Αγία Κυριακή Μαγνησίας

Η **Αγία Κυριακή** είναι χωριό της τοπικής κοινότητας και δημοτικής ενότητας Τρικερίου, του δήμου Νοτίου Πηλίου, της περιφερειακής ενότητας (τέως νομού) Μαγνησίας, στην περιφέρεια Θεσσαλίας, σύμφωνα με το πρόγραμμα *Καλλικράτης*. Πρίν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Βόλου του νομού Μαγνησίας, στο γεωγραφικό διαμέρισμα Θεσσαλίας.

## Γεωγραφία
Η Αγία Κυριακή είναι παραθαλάσσιο χωριό που βρίσκεται στο απώτατο νότιο τμήμα του νομού Μαγνησίας, σε θέση που βλέπει στον Δίαυλο Τρικερίου. Αποτελεί το επίνειο του Τρικερίου καθώς και όλης της περιοχής. Έχει μέσο σταθμικό υψόμετρο 10 μέτρων και απέχει περίπου 73 χιλιόμετρα Ν. ΝΑ. του  Βόλου.

## Πληθυσμός

## Διοικητικές μεταβολές μέχρι τον «Καλλικράτη»
Η Αγία Κυριακή καταχωρήθηκε επίσημα ως οικισμός το 1883 και, μέχρι το 1942, υπαγόταν εναλλάξ μεταξύ των νομών Μαγνησίας και Λαρίσης. Με το ΦΕΚ 87Α - 07/06/2010 ο οικισμός αποσπάστηκε από την κοινότητα Τρικερίου και προσαρτήθηκε στον δήμο Νοτίου Πηλίου.

## Αξιοθέατα
*Το λιμάνι και το φημισμένο καρνάγιο του χωριού, όπου ναυπηγούνται και επισκευάζονται διάφορα σκάφη (κυρίως αλιευτικά)
*Η εκκλησία της Αγίας Κυριακής
*Η παραλία του Μύλου στα δυτικά του χωριού

## Πεζοπορία
Η Αγία Κυριακή συνδέται με το Τρίκερι, μέσω ενός πλακόστρωτου μονοπατιού (καλντερίμι), από τα ομορφότερα της περιοχής.

## Εκδηλώσεις
*Η γιορτή και το πανηγύρι της Αγίας Κυριακής στις 6-7 Ιουλίου.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, εκδ. 1978, 2006
*Εγκυκλοπαίδεια Πάπυρος Λαρούς, εκδ. 1963
*Εγκυκλοπαίδεια Δομή, εκδ. 2002-4
*Περιοδικό «Διακοπές», εκδ. Δ.Ο.Λ.,  2010
*Οργανισμός εκδόσεων «Ελλάδα», χάρτες (Βαρελάς)
*Google Earth
*eetaa.gr

## Εξωτερικοί σύνδεσμοι
*https://www.reader.gr/travel/proorismoi/371248/agia-kyriaki-grafiko-psarohori-toy-pilioy-poy-thymizei-nisi 
*https://thepaperboat.gr/2013/07/18/agia-kyriaki-south-pelio/ 

Κατηγορία:Χωριά της περιφερειακής ενότητας Μαγνησίας
Κατηγορία:Πήλιο
Κατηγορία:Δήμος Νοτίου Πηλίου
Τζοβάνι Μπότζι

Ο **Τζοβάνι Μπότζι** (ιταλικά Giovanni Boggi, 1770-1832) ήταν Ιταλός ζωγράφος και χαλκογράφος, που άκμασε καλλιτεχνικά την περίοδο του 1820. Πολλά από τα έργα του βρίσκονται στην Εθνική Βιβλιοθήκη του Παρισιού. Έχει γίνει διάσημος ιδιαίτερα από τα πορτρέτα του με πολλούς διάσημους Έλληνες, και κυρίως της επανάστασης του 21, όπως ο Μάρκος Μπότσαρης και ο Θεόδωρος Κολοκοτρώνης (1825). Επίσης έχει δημιουργήσει επίσης και τα πορτρέτα των Φραντσέσκο Αλγκαρότι και Λουίτζι Λάντσι.

## Συλλογή

File:Ανδρέας Μιαούλης. Εγχρωμη λιθογραφία. Giovanni Boggi..jpg|*[[Ανδρέας Μιαούλης]]*. Έγχρωμη λιθογραφία.
File:Kolokotronis.jpg|*[[Θεόδωρος Κολοκοτρώνης]]*, Αθήνα, Εθνικό Ιστορικό Μουσείο


## Παραπομπές


Κατηγορία:Ιταλοί ζωγράφοι του 19ου αιώνα
Κατηγορία:18ος αιώνας
Κατηγορία:Ιταλοί χαράκτες
Κατηγορία:Ζωγράφοι της Ελληνικής Επανάστασης του 1821
Ιωάννης Κουβεκλέσιος

Ο **Ιωάννης Κουβεκλέσιος** ή **Κουβουκλήσιος** ήταν λόγιος κληρικός  του 15ου αιώνα. Έζησε την ίδια εποχή με τον Σκλεγγία και συνέταξε κείμενο περί της εκπορεύσεως του αγίου πνεύματος. Στον Ιωάννη έστειλε πόνημά του ο Γεώργιος Τραπεζούντιος. Ήταν πιθανώς συγγενής του Δανιήλ Κουβουκλήσιου.

## Πηγές
* Κωνσταντίνος Σάθας, Βιογραφίαι των εν τοις γράμμασι διαλαμψάντων Ελλήνων από της καταλύσεως της Βυζαντινής Αυτοκρατορίας μέχρι της Ελληνικής Εθνεγερσίας 1453-1821, εκδ. Κουλτούρα,1990,  σελ.111
Χαρωνιαδης Αλεξανδρος
*
Βαρθολομαίος Αβράμιος Κρης

Ο **Βαρθολομαίος Αβράμιος Κρης** ήταν Κρητικός λόγιος και μεταφραστής.

## Βιογραφία
Περί του βίου του Βαρθολομαίου Αβράμιου δεν γνωρίζουμε λεπτομέρειες. Μετέφρασε στα λατινικά τα συνταχθέντα από τον Βησσαρίωνα πρακτικά της Συνόδου Φερράρας-Φλωρεντίας.

## Πηγές
* 

Βαρθολομαιος
Βρμπας (ποταμός)

μικρογραφία|Ο Βέρμπας στην Μπάνια Λούκα
Ο **Βέρμπας** (*[[βοσνιακά]] : Vrbas*) είναι ποταμός της Βοσνίας και Ερζεγοβίνης, παραπόταμος του Σάβα. Πηγάζει από το όρος Ζετς (μτφ : λαγός) και μετά από 250 χιλιόμετρα εκβάλει στον ποταμό Σάβα κοντά στην πόλη Σέρμπατς στα 96 μέτρα πάνω από την επιφάνεια της θάλασσας. Η περιοχή της λεκάνης απορροής του ποταμού είναι περίπου 5.900 τετραγωικά χλμ και στις όχθες του ζουν περίπου 500 χιλιάδες κάτοικοι. 

Πριν από την Μπάνια Λούκα ο Βέρμπας περνά μέσα από φαράγγι το οποίο είναι προστατευόμενο από το 1955. Το μέσο υψόμετρο είναι 690 m.n.v., και το υψηλότερο σημείο της λεκάνης του είναι περίπου 2100 m.n.v. Η μέση ετήσια βροχόπτωση που κυμαίνεται από περίπου 800 Ε/ιώ2 στο στόμα των Βέρμπας και Σάβα και περίπου 1500 l/m2 στο νότιο τμήμα της λεκάνης.

Έχει 36 παραποτάμους με σημαντικότερους τον Τσρνα, Πλίβα και τον Βέρμπανια. Ο Βέρμπας και οι παραπόταμοι του είναι γνωστοί για τον πλούτο των ιχθυαποθεμάτων τους, μόνο ο Βέρμπας έχει 22 είδη ψαριών.

Στις όχθες του ποταμού Βέρμπα στη Μπάνια Λούκα πραγματοποιήθηκε το Παγκόσμιο Πρωτάθλημα Ράφτινγκ του 2008, και το Ευρωπαϊκό Πρωτάθλημα στο ράφτινγκ το 2005.

## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2, στα σερβικά
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6, στα σερβικά

Κατηγορία:Ποταμοί της Βοσνίας και Ερζεγοβίνης
Κατηγορία:Παραπόταμοι του Σάβου
Παύλος Σκορδύλιος Κρης

Ο **Παύλος Σκορδύλιος Κρης** ήταν Κρητικός λόγιος και διδάσκαλος του 15ου αιώνα.

## Βίος
Δεν γνωρίζουμε λεπτομέρειες περί του βίου του Παύλου Σκορδύλιου του Κρητός. Δίδαξε στην Φερράρα την ελληνική γλώσσα. Συνέγραψε της ιστορία της Εκκλησίας της Ραβέννας.

## Πηγές
* Κωνσταντίνος Σάθας, Βιογραφίαι των εν τοις γράμμασι διαλαμψάντων Ελλήνων από της καταλύσεως της Βυζαντινής Αυτοκρατορίας μέχρι της Ελληνικής Εθνεγερσίας 1453-1821, εκδ. Κουλτούρα,1990, σελ.111

Παυλος Σκορδυλιος
Κωνσταντίνος Ρεσινός ο Κορίνθιος

Ο **Κωνσταντίνος Ρεσινός ο Κορίνθιος** ήταν λόγιος που έζησε μεταξύ 15ου και 16ου αιώνος.
## Βίος
Δεν γνωρίζουμε λεπτομέρειες περί του βίου του. Εργάστηκε ως γραφέας της Βατικανής Βιβλιοθήκης. Έγραψε ''Διδασκαλίαν και εξήγησιν εις την εξαήμερον κτίσιν του Θεού. 

## Πηγές
* Κωνσταντίνος Σάθας, Βιογραφίαι των εν τοις γράμμασι διαλαμψάντων Ελλήνων από της καταλύσεως της Βυζαντινής Αυτοκρατορίας μέχρι της Ελληνικής Εθνεγερσίας 1453-1821, εκδ. Κουλτούρα,1990,  σελ.111
*Γαρίτσης Κωνσταντίνος, «Κωνσταντίνος Ρεσινός και Νεκτάριος Τέρπος: η περίπτωση μιας έκδοσης», Ζ' Συνάντηση Βυζαντινολόγων Ελλάδος και Κύπρου, Κομοτηνή 20-23 Σεπτεμβρίου 2007, Πρακτικά Συνεδρίου, Κομοτηνή 2011, σ. 313-315

Ρεσινος
Αιμίλιος Προσαλέντης

Ο **Αιμίλιος Προσαλέντης** (Κέρκυρα 1859 – Αθήνα 1926) ήταν Έλληνας ζωγράφος. Ήταν γιος του επίσης ζωγράφου Σπυρίδωνα Προσαλέντη. Καταγόταν από Κερκυραϊκή οικογένεια ευγενικής καταγωγής. Η οικογένεια Προσαλέντη ήταν μία από τις οικογένειες ευγενών στη Χρυσή Βίβλο. 

Μαθήτευσε αρχικά κοντά στον πατέρα του και αργότερα σπούδασε μηχανική στο Παρίσι. Όταν γύρισε στην Ελλάδα, κατατάχθηκε ως μηχανικός στο πολεμικό ναυτικό. Η ζωγραφική του περιορίστηκε αρχικά στην ελαιογραφία, ενώ τα έργα του απεικόνιζαν αποκλειστικά θαλασσινές σκηνές. 

Στα τελευταία χρόνια της ζωής του επιδόθηκε στην υδατογραφία. Κυριότεροι πίνακές του: Ναυμαχία των Δαρδανελίων, Έξοδος του Άρεως από το Ναβαρίνο, Πυρπόλησις της τούρκικης ναυαρχίδας στην Ερεσό κ.ά.. 

Γιος του ήταν ο ζωγράφος Σπύρος Προσαλέντης (1894 - 1942).

## Συλλογή

File:Η υποδοχή του Μιαούλη στην Υδρα. Λάδι. Αιμίλιος Προσαλέντης..jpg|Η υποδοχή του Μιαούλη στην Υδρα. Λάδι. Αιμίλιος Προσαλέντης.
File:Aimilios Prosalentis Boy in sailor suit.jpg
File:Aimilios Prosalentis, The battleship 'Georgios Averof' in Constantinople.jpg


## Παραπομπές


## Εξωτερικοί σύνδεσμοι
* 

Κατηγορία:Έλληνες ζωγράφοι του 19ου αιώνα
Κατηγορία:Οικογένεια Προσαλέντη
Ούνα (ποταμός)

μικρογραφία|Ο Ούνα
Ο **Ούνα** (*[[σερβικά]]: Уна, [[βοσνιακά]]: Una, [[λατινικά]]: Una*) είναι ποταμός της Βοσνίας και Ερζεγοβίνης και της Κροατίας, ένας από τους παραποτάμους του ποταμού Σάβα. Η λεκάνη απορροής του καλύπτει έκταση 10.400 τετραγωνικών χλμ και έχει πληθυσμό περίπου ενός εκατομμυρίου ανθρώπων. Το συνολικό μήκος του ποταμού Ούνα είναι περίπου 212,5 χλμ.

Ο Ούνα έχει τις πηγές του στο Μπίχατς και εμπλουτίζεται από έναν μεγάλο αριθμό υπογείων υδάτων και μικρές καρστικές πηγές. μικρό μέρος του αποτελεί το σύνορο της Βοσνίας και Ερζεγοβίνης με την Κροατία. Οι μεγαλύτεροι παραποτάμοι του είναι οι: Σρεμπρένιτσα, Ούνατς, Κρούσνιτσα, Μλιετσάνιτσα, Μοστάνιτσα, Σάνα, Κλόκοτι και ο Ζίροβατς. Κατά τη διάρκεια των ξηρών μηνών του καλοκαιριού η στάθμη του νερού είναι συνήθως χαμηλά, από το Νοέμβριο ανεβαίνει η στάθμη του και συχνά πλημμυρίζει. Στον Ούνα ζουν 28 διαφορετικά είδη ψαριών που μπορούν να φτάσουν πάνω από 30 κιλά. 

## Παραπομπές


## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2, στα σερβικά
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6, στα σερβικά

## Εξωτερικοί σύνδεσμοι
* 

Κατηγορία:Ποταμοί της Κροατίας
Κατηγορία:Ποταμοί της Βοσνίας και Ερζεγοβίνης
Κατηγορία:Παραπόταμοι του Σάβου
Κατηγορία:Ποτάμια σύνορα
Fight for the Rock

Το **Fight for the Rock** είναι το τρίτο άλμπουμ του αμερικάνικου heavy metal συγκροτήματος Savatage, το οποίο κυκλοφόρησε τον Ιούνιο του 1986 μέσω της δισκογραφικής εταιρείας "Atlantic Records". Επανεκδόθηκε το 1997 από την "Edel Music" με επιπλέον κομμάτι την ακουστική έκδοση του "*If I Go Away*", το 2002 από την "SPV/Steamhammer" με τις ζωντανές εκτελέσεις του "*The Dungeons Are Calling*" και του "*City Beneath the Surface*" από το "*[[Ghost in the Ruins]]*" και το 2011 από την "Ear Music" με την ακουστική έκδοση του "*This Is the Time*" και το ακυκλοφόρητο "*This Is Where You Should Be*".
Το 1986, ο μπασίστας Κιθ Κόλινς αποχώρησε από το συγκρότημα, δίνοντας τη θέση του στον Τζόνι Λι Μίντλτον. Με τη νέα σύνθεση, οι Savatage ηχογράφησαν το "*Fight for the Rock*". Ο δίσκος θεωρείται από οπαδούς και μέλη του συγκροτήματος ως το χειρότερο άλμπουμ των Savatage, αφού το συγκρότημα οδηγήθηκε σε έναν πιο εμπορικό ήχο μετά τις πιέσεις της δισκογραφικής τους εταιρείας. Το εξώφυλλο του δίσκου αποτελεί μίμηση της φωτογραφίας "*Raising the Flag on Iwo Jima*" του Τζο Ρόζενθαλ από το "Associated Press".
Ο δίσκος έφθασε μόλις στο # 158 του Billboard, απογοητεύοντας συγκρότημα και εταιρεία. Οι Savatage, απέφευγαν να παίζουν τραγούδια του συγκεκριμένου δίσκου στις ζωντανές τους εμφανίσεις, κάτι που έγινε για τελευταία φορά στις αρχές της δεκαετίας του '90.
Το άλμπουμ έλαβε κακές κριτικές με το "Allmusic" να του δίνει 1,5 αστέρι με άριστα τα 5, το "Sputnik Music" μέσο όρο βαθμολογιών 2/5, το "Metal Archives" 57% και το "Metal Storm" 6,6.

## Τραγούδια
1. **Fight for the Rock** *(J.Oliva, C.Oliva, Wacholz)* - 3:55
2. **Out on the Streets** *(J.Oliva, C.Oliva)* - 3:58
3. **Crying for Love** *(J.Oliva, C.Oliva)* - 3:27
4. **Day After Day** *(Ham)* - 3:40
5. **The Edge of Midnight** *(J.Oliva, C.Oliva, Wacholz)* - 4:52
6. **Hyde** *(J.Oliva, C.Oliva, Wacholz)* - 3:51
7. **Lady in Disguise** *(J.Oliva)* - 3:08
8. **She's Only Rock 'n Roll** *(J.Oliva, C.Oliva)* - 3:14
9. **Wishing Well** *([[Πωλ Ρότζερς|Rodgers]], [[Πωλ Κοσσόφ|Kossoff]], [[Σάιμον Κερκ|Kirk]], [[Τζον Μπούντρικ|Bundrick]], Yamauchi)* - 3:20
10. **Red Light Paradise** *(J.Oliva, C.Oliva, Middleton)* - 3:56

## Θέσεις τσαρτ
***Fight for the Rock*** *(άλμπουμ)*

***Επίσημη κυκλοφορία: [[30 Ιουνίου]] [[1986]]***

## Τα μέλη του συγκροτήματος
Το "*Fight for the Rock*" ηχογραφήθηκε από τους εξής μουσικούς:
* Τζον Όλιβα - φωνητικά
* Κρις Όλιβα - κιθάρα
* Τζόνι Λι Μίντλτον - μπάσο
* Στιβ Γουόχολζ - τύμπανα

## Παραπομπές


## Πηγές
* Review by Jim Gordon - The Official Savatage Homepage
* Fight for the Rock - Savatage | Songs, Reviews, Credits, Awards | AllMusic
* Savatage - Fight for the Rock (album review ) | Sputnikmusic
* Savatage - Fight for the Rock - Encyclopaedia Metallum: The Metal Archives
* Savatage - Fight for the Rock - Metal Storm

Κατηγορία:Δισκογραφία των Savatage
Κατηγορία:Άλμπουμ του 1986
Κόλουμπαρα (ποταμός)

[μικρογραφία|Ο Κολουμπάρα στο [Βάλιεβο]]
Ο **Κολουμπάρα** (), είναι ποταμός της δυτικής Σερβίας, ένας από τους παραποτάμους του Σάβα. Έχει μήκος 123 χλμ. και σχηματίζεται στην πόλη Βάλιεβο με την ένωση των ποταμών Ομπνίτσα και Γιάπλανιτσα στα 193 μέτρα υψόμετρο.

Μεγαλύτεροι παραπόταμοι του είναι οι : Ράμπας, Κλάντνιτσα, Ταμνάβα, Λιουμπόστινια, Γκράντατς, Μπάνια, Λεπενίτσα, Ριμπνίτσα και Λίποβατς. Εκβάλλει στον Σάβα στην Ομπρένοβατς. η λεκάνη απορροής του ποταμού είναι περίπου 3.600 τετραγωνικά χλμ. και σε αυτό υπάρχουν πλούσια κοιτάσματα άνθρακα, η ροή είναι 31 m 3 / s. Η Σερβική λαϊκή παράδοση αναφέρει ότι πήρε το όνομα του από το οθωμανικό όνομα "bar Kuluk" (μέσα από τα βάλτους του χωριού) έτσι ονομάστηκε Κολουμπάρα.

## Παραπομπές


## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2, στα σερβικά
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6, στα σερβικά

Κατηγορία:Ποταμοί της Σερβίας
Κατηγορία:Παραπόταμοι του Σάβου
Ιχνευταί

Οι ***Ιχνευταί*** ή ***Ιχνευταί Σάτυροι*** είναι σατυρικό δράμα του Σοφοκλή, του 5ου αιώνα π.Χ. Από το έργο έχουν σωθεί τμήματα που βρέθηκαν ανάμεσα στους παπύρους της Οξυρρύγχου. Έχουν σωθεί τετρακόσιες γραμμές περίπου από το έργο.

Στο έργο περιγράφεται η  προσπάθεια των Σατύρων στους οποίους ανάθεσε ο Θεός Απόλλων να βρουν τα βόδια που του έκλεψε ο νεογέννητος Ερμής. Ο Απόλλων υποσχέθηκε στους Σατύρους ελευθερία και χρυσάφι. Οι Σάτυροι, με τη βοήθεια του Σειληνού ακολουθούν τα ίχνη των ζώων (ιχνευτές) και όταν πλησιάζουν στη σπηλιά ακούν τη λύρα που είχε μόλις εφεύρει ο Ερμής και απορούν. Η νύμφη του όρους Κυλλήνη εξηγεί στους σατύρους τη φύση της λύρας. Το σωζόμενο τμήμα του έργου σταματά όταν έρχεται ο Ερμής.

Το έργο έχει ανάλαφρο και παιγνιώδες ύφος και αποτελεί σαφή αναφορά στις βακχικές τελετές και στον Διόνυσο προς τιμήν του οποίου γίνονταν κάθε χρόνο οι δραματικοί αγώνες.

## Αναφορές


Κατηγορία:Θεατρικά έργα του Σοφοκλή
Διοργανώσεις Ε.Π.Σ. Φλώρινας 2013–14

Η περίοδος 2013–14 των πρωταθλημάτων της Ε.Π.Σ. Φλώρινας.

## Α' Κατηγορία

## Εξωτερικοί σύνδεσμοι
* e-ptolemeos.gr
* matiestaspor.blogspot.gr
* Επίσημο ιστολόγιο

Κατηγορία:Εγχώρια ποδοσφαιρικά πρωταθλήματα 2013-2014
Κατηγορία:Ε.Π.Σ. Φλώρινας
Φρανκ Μπέλο

Ο **Φρανκ Μπέλο** (*πλήρες αγγλ. όνομα "Frank Joseph Bello"*) είναι Αμερικάνος μπασίστας του χέβι μέταλ συγκροτήματος Anthrax.

## Βιογραφία
Ο Μπέλο γεννήθηκε στις 9 Ιουλίου 1965 στο Μπρονξ της Νέας Υόρκης από γονείς ιταλικής καταγωγής.

Στα είκοσι του χρόνια έγινε μέλος των Anthrax αντικαθιστώντας τον Ντάνι Λίλκερ, του οποίου πιο πριν ήταν ο roadie. Η πρώτη του κυκλοφορία με το συγκρότημα ήταν το "*[[Spreading the Disease]]*" του 1985, συμμετέχοντας στη συνθετική ομάδα του σχήματος από την ένταξη του και έπειτα. Δύο χρόνια αργότερα, οι Anthrax γνώρισαν μεγάλη επιτυχία με το άλμπουμ "*[[Among the Living]]*", το οποίο ανέβηκε στο Top-20 των βρετανικών τσαρτ με τις επιτυχίες "*Iam the Law*" και "*Indians*". Ο δίσκος έγινε χρυσός, όπως και οι τρεις επόμενοι του συγκροτήματος, "*[[State of Euphoria]]*", "*[[Persistence of Time]]*" και "*[[Sound of White Noise]]*". Οι Anthrax καθιερώθηκαν ως ένα από τα τέσσερα μεγάλα συγκροτήματα του αμερικάνικου thrash metal μαζί με τους Metallica, τους Slayer και τους Megadeth.

Η άνοδος του grunge και η πτώση της εμπορικότητας του κλασικού heavy metal επέφερε πτώση στις πωλήσεις του συγκροτήματος, αλλά και πειραματικές τάσεις. Μετά από τρεις δίσκους με μέτρια εμπορική ανταπόκριση, ο Μπέλο αποχώρησε τοn Μάρτιο του 2004 από τους Anthrax, δίνοντας την θέση του στον Τζόι Βέρα. Παρ' όλα αυτά, επέστρεψε στο συγκρότημα την επόμενη χρονιά και παραμένει μέχρι σήμερα μαζί τους. Το 2011 κυκλοφόρησαν το δεύτερο πιο επιτυχημένο άλμπουμ τους, από άποψης θέσης τσαρτ, με τίτλο "*[[Worship Music]]*", το οποίο σκαρφάλωσε στο # 12 στις Ηνωμένες Πολιτείες.

Το 2013, σχημάτισε τους Altitudes & Attitude μαζί με τον Ντέιβ Έλεφσον των Megadeth και τον Τζεφ Φριντλ των A Perfect Circle και κυκλοφόρησαν το ομώνυμο ΕΡ στις 14 Ιανουαρίου 2014.

## Δισκογραφία

## Εξωτερικοί σύνδεσμοι
* Επίσημη ιστοσελίδα των Anthrax

## Παραπομπές


## Πηγές
* Frank Bello - Encyclopaedia Metallum: The Metal Archives
* "Bass Player Magazine", Νοέμβριος 2011 
* Frank Bello | Anthrax

Κατηγορία:Μπασίστες
Κατηγορία:Ροκ μουσικοί
Κατηγορία:Μέλη των Anthrax
3024 Χαϊνάν

Ο **Χαϊνάν (Hainan)** είναι ένας αστεροειδής που περιφέρεται στην εξωτερική περιοχή (δηλαδή την προς την πλευρά της τροχιάς του πλανήτη Δία) της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,748. Ανακαλύφθηκε το 1981 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του από την ομώνυμη επαρχία και μεγαλόνησο της Λαϊκής Δημοκρατίας της Κίνας.

## Φυσικά χαρακτηριστικά
Η μέση διάμετρος του Χαϊνάν εκτιμάται σε 35,64 ± 2,5 χιλιόμετρα, ενώ το γεωμετρικό άλβεδό του είναι 0,073 ± 0,011. Ο αστεροειδής περιστρέφεται γύρω από τον εαυτό του μία φορά κάθε περίπου 9 ως 15 ώρες.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Χαιναν
3027 Σαβάρς

μικρογραφία|Η τροχιά του αστεροειδούς 3027 Σαβάρς
Ο **Σαβάρς (Shavarsh)** είναι ένας αστεροειδής που κινείται στην εξωτερική (δηλαδή προς την πλευρά της τροχιάς του πλανήτη Δία) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,2. Ανακαλύφθηκε το 1978 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Σοβιετικού-Αρμένιου πρωταθλητή της τεχνικής κολυμβήσεως και ήρωα Σαβάρς Καραπετιάν, ο οποίος το 1976 έσωσε πάνω από 20 ανθρώπους από ένα τρόλεϊ που είχε πέσει στον βυθό μιας λίμνης.

## Φυσικά χαρακτηριστικά
Η μέση διάμετρος του Σαβάρς εκτιμάται σε 12 χιλιόμετρα περίπου, ενώ το γεωμετρικό άλβεδό του είναι 0,0585 ± 0,018.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σαβαρς
Αγία Μαρίνα Κύμης Εύβοιας

Η **Αγία Μαρίνα** είναι οικισμός της δημοτικής κοινότητας και δημοτικής ενότητας Κύμης, του δήμου Κύμης - Αλιβερίου, της περιφερειακής ενότητας (τέως νομού) Ευβοίας, στην περιφέρεια Στερεάς Ελλάδας, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Καρυστίας του νομού Ευβοίας, στο γεωγραφικό διαμέρισμα Στερεάς Ελλάδας.

## Γεωγραφικά στοιχεία
Η Αγία Μαρίνα είναι οικισμός στο ανατολικοκεντρικό τμήμα της Εύβοιας. Βρίσκεται σε ύψωμα των βορειοανατολικών απολήξεων του Μαυροβουνίου, σε θέση που βλέπει στον όρμο της Κύμης και το Αιγαίο Πέλαγος. Έχει μέσο σταθμικό υψόμετρο 140 μέτρα και απέχει περίπου 95 χιλιόμετρα βορειοανατολικά της Χαλκίδας. Δυτικά της είναι η Κύμη, σε απόσταση περίπου 4 χλμ. ενώ νότια το λιμάνι και η Παραλία Κύμης Εύβοιας.

## Πληθυσμός

## Διοικητικές μεταβολές μέχρι τον «Καλλικράτη»
Η Αγία Μαρίνα αναγνωρίστηκε ως οικισμός το 1981 και προσαρτήθηκε στο δήμο Κύμης της Εύβοιας. Με το ΦΕΚ 87Α - 07/06/2010, αποσπάστηκε από τον δήμο Κύμης και προσαρτήθηκε στον δήμο Κύμης – Αλιβερίου.

## Αξιοθέατα
*Η βοτσαλωτή παραλία «Σουτσίνι», με τα χαρακτηριστικά χρωματιστά πετρώματα στα βορειοανατολικά. Λέγεται ότι η άμμος της παραλίας είχε μεταφερθεί τεχνητά, από φορτηγά πλοία, ενώ σήμερα έχει μειωθεί αισθητά. Στα τελευταία χρόνια η περιοχή έχει υποβαθμιστεί, ενώ το εκκλησάκι της Αγίας Μαρίνας που στόλιζε την ακτή φαίνεται ότι καταστράφηκε.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, εκδ. 2006
* Εγκυκλοπαίδεια Πάπυρος Λαρούς, εκδ. 1963
* Εγκυκλοπαίδεια Δομή, εκδ. 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

## Εξωτερικοί σύνδεσμοι
*http://www.kimanews.gr/now/item/433-το-σουτσίνι-εκπέμπει-s-o-s 

Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Ανδρέας Γεωργιάδης (ζωγράφος)

Ο **Ανδρέας Γεωργιάδης** ήταν Έλληνας ζωγράφος. Γεννήθηκε στο Αγρίνιο το 1891, και πέθανε το 1951 στο ίδιο μέρος. Με τη ζωγραφική άρχισε να ασχολείται από 13 χρονών και να φιλοτεχνεί πορτρέτα και αγιογραφίες, όπως το πορτρέτο του ήρωα Παναγιώτου και κατόπιν τις αγιογραφίες του ναού της Σκουτεσιάδας.

Ο δήμος Αγρινίου τον τίμησε δίνοντας το όνομά του σε δρόμο της πόλης.

## Πηγές
* Γερολυμάτος Σπ.Γεράσιμος: Αγρίνιο. Δρόμοι που γράφουν ιστορία.  
* Θωμόπουλος Θεόδωρος: Το Αγρίνιο από την αρχαιότητα μέχρι σήμερα. Αθήνα 1954.

Κατηγορία:Έλληνες ζωγράφοι του 19ου αιώνα
Κατηγορία:Έλληνες ζωγράφοι του 20ού αιώνα
Νίκος Ξυδάκης

Ο **Νίκος Ξυδάκης** (Κάιρο, 17 Μαρτίου 1952) είναι Έλληνας συνθέτης και τραγουδοποιός.

## Βιογραφικό
Γεννήθηκε στο Κάιρο της Αιγύπτου. Το 1963 εγκαταστάθηκε με την οικογένειά του μόνιμα στην Ελλάδα. Έχει συνεργαστεί με πολλούς μεγάλους τραγουδιστές, ηθοποιούς και ποιητές, όπως η Ελευθερία Αρβανιτάκη, ο Δημήτρης Κοντογιάννης, ο Νίκος Παπάζογλου, ο Μανώλης Ρασούλης, ο Θοδωρής Γκόνης και ο Μιχάλης Γκανάς.

## Παραπομπές


## Εξωτερικοί σύνδεσμοι
• Νίκος Ξυδάκης: «Νιώθω ότι θέλω να γράφω και να λέω πιο λίγα» (Συνέντευξη στην Αφροδίτη Ερμίδη)

Κατηγορία:Έλληνες τραγουδοποιοί
Κατηγορία:Έλληνες τραγουδιστές
Κατηγορία:Έλληνες συνθέτες
Κόκρα

Ο **Κόκρα** (*[[σλοβενικά]]: Kokra*) είναι ποταμός της Σλοβενίας, ένας από τους παραποτάμους του Σάβου.

Έχει μήκος 34 χλμ. και πηγάζει από την Λίμνη Καραβάνκε σε υψόμετρο 825 μέτρα πάνω από την επιφάνεια της θάλασσας, εκβάλει στον Σάβα κοντά στην πόλη Κραν. Η λεκάνη απορροής του είναι 221 τετραγωνικά χλμ..

## Παραπομπές


## Εξωτερικοί σύνδεσμοι
* 

Κατηγορία:Ποταμοί της Σλοβενίας
Κατηγορία:Παραπόταμοι του Σάβου
Ιωάννης Μορζήνος

Ο ** Ιωάννης Μορζήνος** ήταν Κρητικός λόγιος που έζησε τον 16ο αιώνα.

## Βίος
Ο ** Ιωάννης Μορζήνος** καταγόταν από την Κρήτη. Διετέλεσε δάσκαλος της Σιναϊτικής Σχολής στον Χάνδακα.
Έγραψε εγκώμια στην Παναγία.

## Παραπομπές


## Πηγές
Κωνσταντίνος Σάθας, Βιογραφίαι των εν τοις γράμμασι διαλαμψάντων Ελλήνων από της καταλύσεως της Βυζαντινής Αυτοκρατορίας μέχρι της Ελληνικής Εθνεγερσίας 1453-1821, εκδ. Κουλτούρα,1990, σελ.198-199
## Επιπλέον βιβλιογραφία
* Κ. Δυοβουνιώτης, «Ιωάννης Μορζήνος», Νέα Σιών, τομ. 17(1922),σελ.664-65, 711-16.
## Εξωτερικοί σύνδεσμοι
* Ο εν Κωνσταντινουπόλει Ελληνικός Φιλολογικός Σύλλογοςhttp://books.google.gr/books?id=NK8lAwAAQBAJ&pg=PA294&lpg=PA294&dq=%CE%99%CF%89%CE%AC%CE%BD%CE%BD%CE%B7%CF%82+%CE%9C%CE%BF%CF%81%CE%B6%CE%AE%CE%BD%CE%BF%CF%82&source=bl&ots=d-UZYr-Ply&sig=kFbmJEm_HpRgWU_BtBDvGiQWQIk&hl=el&sa=X&ei=HkBAU6-TPOrV0QXfkoCQCQ&ved=0CDEQ6AEwAQ#v=onepage&q=%CE%99%CF%89%CE%AC%CE%BD%CE%BD%CE%B7%CF%82%20%CE%9C%CE%BF%CF%81%CE%B6%CE%AE%CE%BD%CE%BF%CF%82&f=false

Μορζηνος
Κάμνισκα Μπίστριτσα

μικρογραφία|Ο Κάμνισκα Μπίστριτσα
Ο **Κάμνισκα Μπίστριτσα** (*[[σλοβενικά]] : Kamniška Bistrica*) είναι ποταμός της Σλοβενίας που πηγάζει στους νότιους πρόποδες των Καμνικών Άλπεων κοντά στα σύνορα με την Αυστρία σε υψόμετρο 590 μέτρων. Έχει μήκος 32,8 χιλιομέτρων, και η λεκάνη απορροής του περιλαμβάνει 535 τετραγωικά χλμ, η μέση ροή του είναι 20,9 m³ / sec. Εκβάλει σαν αριστερός παραπόταμος στον Σάβο κοντά στην Λιουμπλιάνα.

Δέχεται νερό από πολλές μικρές πηγές και παραποτάμους, ενώ στην πορεία του σχηματίζει φαράγγι βάθους 35 μέτρων και πλάτους 2 μέτρων. 

## Παραπομπές


## Πηγές
* Kamniška Bistrica, priloga PV PZS, 2013, ISSN 0350-4344

## Εξωτερικοί σύνδεσμοι
* 

Κατηγορία:Ποταμοί της Σλοβενίας
Κατηγορία:Παραπόταμοι του Σάβου
Αγία Μαρίνα Μαρμαρίου Εύβοιας

Η **Αγία Μαρίνα** είναι οικισμός της τοπικής κοινότητας και δημοτικής ενότητας Μαρμαρίου, του δήμου Καρύστου, της περιφερειακής ενότητας (τέως νομού) Ευβοίας, στην περιφέρεια Στερεάς Ελλάδας, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Καρυστίας του νομού Ευβοίας, στο γεωγραφικό διαμέρισμα Στερεάς Ελλάδας.

## Γεωγραφία
Η Αγία Μαρίνα είναι παραθαλάσσιος οικισμός στη νότια Εύβοια. Βρίσκεται στο νότιο μυχό του όρμου Μαρμαρίου, σε τοποθεσία που βλέπει στον κόλπο Πεταλιών και απέναντι στα φερώνυμα νησιά, νότια του Μαρμαρίου και σε μέσο σταθμικό υψόμετρο 25 μέτρων. Απέχει περίπου 114 χιλιόμετρα νότια της Χαλκίδας.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1991 και προσαρτήθηκε στην κοινότητα Μαρμαρίου της Εύβοιας. Με το ΦΕΚ 244Α - 04/12/1997 αποσπάστηκε από την κοινότητα Μαρμαρίου και προσαρτήθηκε στον δήμο Μαρμαρίου. Με το ΦΕΚ 87Α - 07/06/2010, αποσπάστηκε από τον δήμο Μαρμαρίου και προσαρτήθηκε στον δήμο Καρύστου.

## Αξιοθέατα
*Όλη η παραλιακή διαδρομή προς τα δυτικά και νότια του οικισμού, με εξαιρετική θέα στο Στενό Ξερού και τους Πεταλιούς. Στη θέση Μεγάλη Άμμος, σχηματίζεται χαρακτηριστική αμμονησίδα, που αλλάζει μορφή ανάλογα με τους κυματισμούς 

## Εκδηλώσεις
Το πανηγύρι της Αγίας Μαρίνας στις 17 Ιουλίου.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, εκδ. 2006
*Εγκυκλοπαίδεια Δομή, εκδ. 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Χωριά της περιφερειακής ενότητας Ευβοίας
Κατηγορία:Δήμος Καρύστου
Λιουμπλιάνιτσα

Ο **Λιουμπλιάνιτσα** () είναι ποταμός της Σλοβενίας, παραπόταμος του Σάβα. Έχει μήκος 41 χλμ, διασχίζει την πρωτεύουσα της Σλοβενίας Λιουμπλιάνα και μετά από 10 χλμ εκβάλει στον Σάβα. Ο Λιουμπλιάνιτσα στις πηγές που βρίσκονται σε υψόμετρο 300 μέτρων  είναι η συνέχιση πολλών υπόγειων καρστικών ποταμών που ρέουν από το Πρεζίντσκο πόλιε και έτσι ο ποταμός ποιητικά έχει επτά ονόματα : Τρμπουχοβίτσα, Όμπρχ, Στρζεν, Ρακ, Πίβκα, Ούνιτσα, και  Λιουμπλιάνιτσα. Η λεκάνη απορροής του είναι 1.860 τετραγωνικά χλμ (720 τετραγωνικά μίλια).
[μικρογραφία|αριστερά|Ο Λουμπλιάνικα στη [Λιουμπλιάνα]]
Ο Λιουμπλιάνιτσα έχει γίνει δημοφιλής περιοχή για αρχαιολόγους και τους κυνηγούς θησαυρών που βουτούν στα νερά του για χαμένα κειμήλια και έργα τέχνης. Σε τοποθεσίες στο ποτάμι μεταξύ Λιουμπλιάνα και Βρχνίκα έχουν βρεθεί αντικείμενα από την εποχή του λίθου έως την Αναγέννηση , που ανήκουν σε διάφορες ομάδες, από τους τοπικούς αρχαίους πολιτισμούς σε πιο γνωστές ομάδες όπως οι Ρωμαίοι και οι Κέλτες. Ένα από τα πιο σημαντικά ευρήματα είναι μία αιχμή δόρατος που βρέθηκε το 2009 στην Σίνια Γκόριτσα. Έχει χρονολογηθεί σε περίπου 35.000 έως 45.000 πριν και συμπληρώνει τα ανεπαρκή στοιχεία σχετικά με την παρουσία των κυνηγών της Λίθινης εποχής στην περιοχή της Λιουμπλιάνα.

## Παραπομπές


## Εξωτερικοί σύνδεσμοι
* 

Κατηγορία:Ποταμοί της Σλοβενίας
Κατηγορία:Παραπόταμοι του Σάβου
Αγλαοφών

Ο **Αγλαοφών** (αρχ. ελλ. Ἀγλαοφῶν) ήταν αρχαίος Έλληνας ζωγράφος, πατέρας του επίσης ζωγράφου Πολυγνώτου. Γεννήθηκε στη Θάσο. Ο Αγλαοφών είχε έναν ακόμη γιο, τον Αριστοφώντα.  Επειδή ο Πολύγνωτος άκμασε πριν την 90ή Ολυμπιάδα, ο Αγλαοφών πιθανότατα έζησε την εποχή της 70ής Ολυμπιάδας, δηλ. γύρω στα τέλη του 6ου - αρχές του 5ου π.Χ. αιώνα. Ο Κυϊντιλιανός επαινούσε το έργο του , το οποίο, σύμφωνα με αυτόν, διακρινόταν για την απλότητα των χρωματισμών του.

Σύμφωνα με τον Πλίνιο τον Πρεσβύτερο, υπήρξε και άλλος Αγλαοφών, ο οποίος έζησε και άκμασε περίπου την εποχή της 90ής Ολυμπιάδας, κάτι που επιβεβαιώνει ένα κείμενο του Αθηναίου, από το οποίο πληροφορούμαστε ότι ο ζωγράφος είχε δημιουργήσει δύο έργα, ένα από τα οποία απεικόνιζε την Ολυμπιάδα και την Πυθιάδα, ως προεξάρχουσες προσωπικότητες των Ολυμπιακών Αγώνων και των Πυθίων, αντίστοιχα, να στέφουν τον Αλικιβάδη. Στο άλλο έργο, η κυρίαρχη ομώνυμη θεότητα των Νεμέων κρατά τον Αλκιβιάδη στα γόνατά της. Ο Αλκιβιάδης δεν ήταν δυνατό να καταγάγει νίκες πολύ πριν την 91η Ολυμπιάδα (416 π.Χ.). Συνεπώς είναι πολύ πιθανόν ο συγκεκριμένος καλλιτέχνης να ήταν γιος του Αριστοφώντος, δηλ. εγγονός του πρώτου Αγλαοφώντος. Ο Πλούταρχος επίσης αναφέρει τον Αριστοφώντα ως δημιουργό της εικόνας του Αλκιβιάδη με την Νεμέα, ενώ είναι πιθανόν να βοήθησε τον γιο του στη δημιουργία της. Σύμφωνα με μερικούς ερευνητές, ο δεύτερος Αγλαοφών ήταν ο πρώτος καλλιτέχνης που απεικόνισε τη θεά Νίκη με φτερά.

## Παραπομπές


Κατηγορία:Αρχαίοι Έλληνες ζωγράφοι
Κατηγορία:Αρχαίοι Θάσιοι
Μελάνθιος ο Σικυώνιος

Ο **Μελάνθιος ο Σικυώνιος** ήταν επιφανής αρχαίος Έλληνας ζωγράφος. Γεννήθηκε στη Σικυώνα και δραστηριοποιήθηκε κατά το δεύτερο ήμισυ του 4ου π.Χ. αιώνα. Υπήρξε μαθητής του Παμφίλου της Αμφιπόλεως και αποτελεί χαρακτηριστικό αντιπρόσωπο της σχολής ζωγραφικής της Σικυώνος.

Αναφέρεται, μαζί με τον Απελλή από τον Πλίνιο τον Πρεσβύτερο ανάμεσα στους μεγάλους ζωγράφους, οι οποίοι χρησιμοποιούσαν μόνο τέσσερα χρώματα (Πλίνιος, Naturalis Historiae, XXXV, 50) και επαινείται για τις ιδιοφυείς συνθέσεις του (Πλίνιος, Naturalis Historiae, XXXV, 80). Πιστεύεται ότι είναι ο δημιουργός του πρωτότυπου έργου (τοιχογραφία ή πίνακας), το οποίο αποτέλεσε την έμπνευση για τη δημιουργία του ψηφιδωτού στην "οικία της Ελένης" στην Πέλλα, το οποίο σήμερα βρίσκεται στο Αρχαιολογικό Μουσείο Πέλλας και αναπαριστά σκηνή κυνηγιού από τον Αλέξανδρο και τον Ηφαιστίωνα.


Deer hunt mosaic from Pella.jpg|Σκηνή κυνηγιού σε ψηφιδωτό, εμπνευσμένη από έργο του Μελάνθιου. Αρχαιολογικό Μουσείο Πέλλας


## Πηγή
* Paolo Moreno, ''Melanthios'' in Enciclopedia dell'arte antica classica e orientale : Secondo supplemento, Roma, Istituto della enciclopedia italiana, 1995.

Κατηγορία:Αρχαίοι Έλληνες ζωγράφοι
Κατηγορία:Αρχαίοι Σικυώνιοι
Λόνια

Ο **Λόνια** (*[[κροατικά]]: Lonja*) είναι ποτάμι της κεντρικής Κροατίας, αριστερός παραπόταμος του Σάβα. Έχει μήκος 133 χλμ (83 μίλια) και η λεκάνη απορροής του καλύπτει έκταση 5.944 τετραγωνικά χιλιόμετρα (2.295 τετραγωνικά μίλια).

Πηγάζει στο βουνό Κάλνικ στη βόρεια Κροατία, νοτιοανατολικά από το Νόβι Μάροφ. Ρέει δυτικά μέχρι το Μπρέζνιτσκι Χουμ και κάνει στροφή νότια περνώντας ανατολικά από το Σβέτι Ιβάν Ζέλινα, έπειτα γυρίζει νοτιοανατολικά κοντά σε στο Σβέτα Χέλενα. Ανατολικά της Λούπογκλαβ στρέφεται και πάλι νότια, περνώντας από στο Ίβανιτς Γκραντ και πλησιάζει τον ποταμό Σάβα. Στη συνέχεια ρέει παράλληλα με τον Σάβα για το υπόλοιπο της διαδρομής του. Κοντά στο τέλος της διαδρομής του, ο ποταμός χωρίζεται στον Στάρα Λόνια που εκβάλει στον Σάβα στο ομώνυμο χωριό Λόνια και το άλλο του τμήμα ονομάζεται Τρέμπεζ που εκβάλει στον Σάβα περίπου 5,5 χλμ. κατάντη του ομώνυμου χωριού της Τρέμπεζ.

Οι κύριοι παραπόταμοι του Λόνια είναι οι:
* Τσέσμα (Τσάζμα), (124 χλμ.), η οποία εκβάλει στον Λόνια βορειοανατολικά από το Σίσακ.
* Ίλοβα, (85 χλμ.), εκβάλει στον Τρέμπεζ νότια της Κούτινα.
* Πάκρα, εκβάλει στον Τρέμπεζ νότια της Κούτινα.
* Ζέλινα, εκβάλει στον Λόνια νότια της Ίβανιτς Γκραντ.

## Παραπομπές


Κατηγορία:Ποταμοί της Κροατίας
Κατηγορία:Παραπόταμοι του Σάβου
Σούνια ποταμός

Ο **Σούνια** (*[[κροατικά]] : Sunja*) είναι ποταμός στην κεντρική Κροατία, παραπόταμος του Σάβα. Έχει μήκος 69 χιλιόμετρα (43 μίλια) και η λεκάνη απορροής του καλύπτει έκταση 462 τετραγωνικών χιλιομέτρων (178 τετραγωνικά μίλια).

Ο Σούνια πηγάζει στις ορεινές δασώδεις περιοχές της Ζρίνσκα Γκόρα νότια του χωριού Λόβτσα. Ρέει προς το βορρά μέχρι να γυρίσει νοτιοανατολικά στο Κομογκόβινα, και στη συνέχεια ρέει βόρεια και πάλι κοντά στο Μάιουρ. Συνεχίζει ανατολικά κοντά στο χωριό Σούνια και συνεχίζει μέσα από το Λόνσκο Πόλιε μέχρι να εκβάλει στον Σάβα ανατολικά της Κράπιε.

## Παραπομπές


## Εξωτερικοί σύνδεσμοι
* 

Κατηγορία:Παραπόταμοι του Σάβου
Κατηγορία:Ποταμοί της Κροατίας
Αγαθαρχίδας

Ο **Αγαθαρχίδας** (5ος αι. π.Χ.) ήταν Κορίνθιος στρατηγός.  Έδρασε κατά το τρίτο έτος του Πελοποννησιακού Πολέμου (καλοκαίρι 429 π.Χ.), ως διοικητής του πελοποννησιακού στόλου. Ο κύριος αντίπαλος του, στην ιστορική αυτή μάχη, ήταν ο στρατηγός Φορμίων ο Αθηναίος.

Ο Αγαθαρχίδας ήταν βέβαιος για την έκβαση της μάχης και έκλεισε τα αθηναϊκά πλοία μέσα σε στενό κλοιό,  αλλά δεν υπολόγισε το στρατηγικό σχέδιο του αντιπάλου του, ο οποίος, προβλέποντας μεγάλη θαλασσοταραχή, ανάγκασε τους Κορίνθιους, με διάφορους τρόπους να παραμείνουν στο ίδιο σημείο. Τα πλοία των Κορινθίων ήταν μεγάλα και βαριά, και στην πρώτη αναταραχή, σίγουρα θα βρισκόντουσαν σε πλήρη σύγχυση, έλεγε, ο Φορμίων. Όπως κι έγινε, αφού ο Αγαθαρχίδας, τελικά, έχασε τη μάχη.

Ο Θουκυδίδης  αναφέρει χαρακτηριστικά για τη μάχη:

*«Μόλις  λοιπόν  εφύσησεν ο αέρας, τα πελοποννησιακά πλοία,[...]  έπιπταν το ένα πλοίο εναντίον του άλλου [...] και ο Φορμίων έδωσε το σήμα της αντεπιθέσεως.»*

## Παραπομπές


Κατηγορία:Αρχαίοι Έλληνες στρατηγοί
Ζελιέζνιτσα ποταμός

Ο **Ζελιέζνιτσα** (*[[βοσνιακά]]: Željeznica*), είναι ποταμός στη Βοσνία και Ερζεγοβίνη. Πηγάζει στους πρόποδες του βουνού Τρεσκαβίτσα κι έχει ορμητικά νερά και δίνες. Εκεί ο ποταμός δημιουργεί φαράγγι και ιαματικά νερά, το νερό βράζει και οι βραστήρες είναι περίπου μισό με ένα μέτρο βάθος και 0,30 έως 0,70 cm πλάτος, και είναι συχνές στην κοίτη του ποταμού. Αυτό το σπάνιο φυσικό φαινόμενο είναι ένα πολύ όμορφο τουριστικό αξιοθέατο.

Ο ποταμός είναι ένα από τα κύρια γεωγραφικά χαρακτηριστικά της δυτικής Πόλιε Σαράγεβο. Πηγάζει μέσα από τους δήμους Τρνόβο και Ιστότσνα Ιλίντζα και συναντά με τον Μπόσνα ποταμό κοντά στο Σαράγεβο.

Ο Ζελιέζνιτσα είναι το δυτικό όριο του όρους Τζαχορίνα. Ο αρχαιολογικός χώρος της Μπουτμίρ βρίσκεται στη δεξιά όχθη του. Το πλάτωμα δίπλα στο ποτάμι ήταν κατάλληλο για τη δημιουργία του νεολιθικού οικισμού.

## Παραπομπές


Κατηγορία:Ποταμοί της Βοσνίας και Ερζεγοβίνης
Ορλιάβα

Ο **Ορλιάβα** (*[[κροατικά]]: Orljava*), είναι ποταμός στην Σλαβονία στην ανατολική Κροατία αριστερός παραπόταμος του Σάβα. Έχει μήκος 89 χιλιόμετρα (55 μίλια) και η λεκάνη απορροής του καλύπτει έκταση 1.494 τετραγωνικά χιλιόμετρα (577 τετραγωνικά μίλια).

Πηγάζει στις ορεινές δασώδεις περιοχές της Πσουν. Λαμβάνει εισροή μικρότερων ποταμών που υψώνονται στα βουνά της Πάπουκ και Ποζέσκα Γκόρα. Κοντά στο Σρέντνιε Σέλο στρίβει νοτιοανατολικά και στην Πλετέρνιτσα συγχωνεύεται με τον ποταμό Λόντζα που πηγάζει από Κρντια. Στη συνέχεια ρέει νότια κι αργότερα στρίβει προς τα νοτιοδυτικά, τελικά εκβάλλει στον ποταμό Σάβα ακριβώς δυτικά της Σλαβόνσκι Κόμπας. 

## Παραπομπές


## Εξωτερικοί σύνδεσμοι
* 

Κατηγορία:Ποταμοί της Κροατίας
Πάσα

Ο όρος **πάσα** μπορεί να αναφέρεται στα: 

*Πάσα (ποδόσφαιρο)  
*Πάσα (μπάσκετ)
*Προωθημένη πάσα (αμερικινό ράγκμπι) 
*Πλάγια πάσα (αμερικανικό ράγκμπι)
*Πάσες στο ράγκμπι 
*Πάσα (χόκεϊ επί πάγου)
Γερμανός ο Λοκρός

Ο **Γερμανός ο Λοκρός** (Λοκρίδα, περ. 1615 - Βουκουρέστι, 1688) ήταν λόγιος κληρικός και δάσκαλος του 17ου αιώνα.

## Βίος
Ο Γερμανός ο Λοκρός γεννήθηκε περί το 1615 στη Λοκρίδα και είναι γνωστός μαθητής του Θεόφιλου Κορυδαλέα Γύρω στα 1660 ο Γερμανός περιόδευσε στη Θεσσαλία και την Ήπειρο. Κλήθηκε από τον Παΐσιο Αλεξανδρείας για να επισκεφθεί το εκεί Πατριαρχείο για περαιτέρω σπουδές λόγω και της φήμης που ο Γερμανός είχε σχετικά με τη φιλομάθειά του γι' αυτό και η επονομασία του ως *Ερμή* - συσχετισμός με τον *Λόγιο Ερμή*. Από το 1661 έως το 1663 δίδαξε στη Μεγάλη του Γένους Σχολή.Πέθανε στο Βουκουρέστι περί το 1688.
Η πλούσια βιβλιοθήκη του πουλήθηκε αργότερα, το 1775, στη Μόσχα.

## Παραπομπές


## Πηγές
* Κωνσταντίνος Σάθας, *Βιογραφίαι των εν τοις γράμμασι διαλαμψάντων Ελλήνων από της καταλύσεως της Βυζαντινής Αυτοκρατορίας μέχρι της Ελληνικής Εθνεγερσίας 1453-1821*, εκδ. Κουλτούρα,1990, σελ. 317-319

Κατηγορία:Έλληνες λόγιοι του 17ου αιώνα
Πσάτα

Ο **Πσάτα** σε παλαιότερες πηγές **Πεσάτα** (*[[σλοβενικά]] : Pšata ή Pešata*), είναι ποτάμι της Σλοβενίας. Το ποτάμι έχει μήκος 28 χιλιόμετρα (17 μίλια). Πρόκειται για παραπόταμο του Κάμνισκα Μπίστριτσα, ο οποίος συγχωνεύεται με τον ποταμό Σάβα ανατολικά της Λιουμπλιάνα, πρωτεύουσα της Σλοβενίας.

## Παραπομπές


## Εξωτερικοί σύνδεσμοι
* Condition of Pšata - graphs, in the following order, of water level, flow and temperature data for the past 30 days (taken in Topole by Slovenian Environment Agency)

Κατηγορία:Ποταμοί της Σλοβενίας
Χώρα Μετζόβου

Η περιοχή του Μετσόβου από τα μέσα του 17ου αιώνα, που υπάγεται από τους Οθωμανούς σε ειδικό φορολογικό-διοικητικό καθεστώς, συγκροτεί μία συνομοσπονδία πέντε ορεινών οικισμών. Σε διάφορα διοικητά έγγραφα, που διασώζονται από τον 18ο αιώνα και μετά, αυτή η συνομοσπονδία αναφέρεται ως Χώρα Μετζόβου ή ως Χώρα Μετζόβου ομού με μαχαλάδες. Η λέξη Χώρα προσδιορίζει τον οικισμό του Μετσόβου που ήταν ο πρωτεύων της περιοχής ενώ η λέξη μαχαλάδες τους οικισμούς Μαλακάσι, Κουτσούφλεανη (νυν Πλατάνιστος), Μηλιά και Ανήλιο.

## Σύνορα
Τα σύνορα της Χώρας Μετζόβου περιελάμβαναν αρχικά και την κοινοτική έκταση του οικισμού Ντερβεντίστα (νυν Ανθοχώρι ) την οποία απώλεσε αργότερα. Σύμφωνα με ιστορικές ενδείξεις η συγκρότηση της Χώρας Μετζόβου βασίστηκε σε μία προϋπάρχουσα γεωγραφική και διοικητική πραγματικότητα της περιοχής, ή οποία ανάγεται τουλάχιστον στην πρώτη οθωμανική περίοδο.

## Διοίκηση
Αν και το Μέτσοβο κατείχε την οικονομική, εδαφική και δημογραφική πρωτοκαθεδρία, οι αποφάσεις λαμβάνονταν από την κοινή συνέλευση της Χώρας και των Μαχαλάδων, οι οποίοι διέθεταν ίδια κοινοτική γη και αρχικά τουλάχιστον δική τους κοινοτική αρχή. Από τα μέσα του 18ου αιώνα ωστόσο, η διακυβέρνησης της Χώρας αποκτά μία περισσότερο ολιγαρχική μορφή χαρακτηριστικό στοιχείο της οποίας είναι η συγκέντρωση της εξουσίας στα χέρια της  αριστοκρατικής ομάδας του Μετσόβου και ο περιορισμός του πολιτικού ρόλου των μαχαλάδων.

Η γεωγραφική ζώνη που συγκροτούσε την Χώρα Μετσόβου αποτέλεσε για πολλούς αιώνες ενιαία γεωγραφική, διοικητική και εκκλησιαστική περιοχή, ανεξάρτητα από τις μεταβολές που υπέστη το φορολογικό και πολιτικό της καθεστώς ιδίως κατά τον 19ο αιώνα. Σημαντικός ενοποιητικός παράγοντας για τους κατοίκους της αποτέλεσε και το γεγονός ότι υπαγόταν σε κοινή εκκλησιαστική αρχή. 

## Πηγές
* Γ. Πλατάρης, Κώδικας Χώρας Μετσόβου των ετών 1708-1907, Αθήνα 1982
* Θ. Δασούλας, Αγροτικές κοινωνίες του ορεινού χώρου κατά οθωμανική περίοδο: ο γεωργικός κόσμος της "Χώρας Μετζόβου" (18ος αι.-19ος αι.), ΕΑΔΔ  Εθνικό Αρχείο Διδακτορικών Διατριβών, 2009, σελ. 127-148
* Τρίτος, «Τα σωζόμενα φιρμάνια των προνομίων του Μετσόβου», Πρακτικά Α΄ συνεδρίου μετσοβίτικων σπουδών, Αθήνα 1993, σ. 411
* Β. Σκαφιδάς, «Ιστορία του Μετσόβου», Ηπειρωτική Εστία 11/117 (1962), σ. 318 .
* Ι. Λαμπρίδης,«Μαλακασιακά»», Ηπειρωτικά Μελετήματα 5 (1888), εν Αθήναις και εκδ. ΕΗΜ, Ιωάννινα 1993, σελ. 36, 37
* Θ. Δασούλας, Αγροτικές κοινωνίες του ορεινού χώρου κατά οθωμανική περίοδο: ο γεωργικός κόσμος της "Χώρας Μετζόβου" (18ος αι.-19ος αι.), ΕΑΔΔ Εθνικό Αρχείο Διδακτορικών Διατριβών, 2009, σελ. 476

Κατηγορία:Φορολογία στην Οθωμανική Αυτοκρατορία
Κατηγορία:Ιστορία των Ιωαννίνων
Κατηγορία:Ιστορία των Γρεβενών
Κατηγορία:Ιστορία των Τρικάλων
Κράπινα ποταμός

Ο **Κράπινα** (*[[κροατικά]]: Krapina*), είναι ποταμός της Κροατίας που ρέει μέσω της κομητείας Κράπινα και Ζαγόριε και της Κομητείας του Ζάγκρεμπ.

Είναι παραπόταμος του ποταμού Σάβα που εκβάλλει σε αυτόν κοντά στο Ζάπρεσιτς. Το μήκος του είναι 75 χιλιόμετρα και η λεκάνη απορροής του καλύπτει έκταση 1.123 τετραγωνικών χλμ (434 τετραγωνικά μίλια) .

Οι υδρολογικοί παράμετροι του Κράπινα παρακολουθούνται τακτικά στην Κροατία.

## Παραπομπές


## Εξωτερικοί σύνδεσμοι
* 

Κατηγορία:Ποταμοί της Κροατίας
Κατηγορία:Παραπόταμοι του Σάβου
Κούπα ποταμός

Ο **Κούπα** (*[[κροατικά]]: Kupa, [[σλοβένικα]]: Kolpa, [[λατινικά]]: Colapis*), είναι ποταμός της Κροατίας και της Σλοβενίας, σε μεγάλο τμήμα του φυσικό σύνορο των δύο χωρών, παραπόταμος του ποταμού Σάβα. Έχει μήκος 297 χιλιόμετρα από τα οποία τα 118 χιλιόμετρα (73 μίλια) είναι τα σύνορα των δύο χωρών, και το υπόλοιπο βρίσκεται στην Κροατία.

Ο Κούπα πηγάζει στην ορεινή περιοχή της Γκόρσκι Κόταρ βορειοανατολικά της Ριέκα, στην περιοχή του εθνικού πάρκου Ρίσνιακ. Ρέει λίγα χιλιόμετρα προς τα ανατολικά, λαμβάνει τον μικρό ποταμό Τσάμπρανκα από τα αριστερά λίγο πριν τα σλοβενικά σύνορα.

Στη συνέχεια συνεχίζει ανατολικά μεταξύ του Λευκού Καρνιόλα περιοχή στα βόρεια και κεντρική Κροατία στα νότια. Έπειτα δέχεται τα νερά του Λαχίνια από τα αριστερά και τελικά αποκολλάται από τα σλοβενικά σύνορα κι εισρέει στη Σλοβενία. Στο κάτω της πορεία του ο Κούπα ελίσσεται μέσω δασωμένων περιοχών κοντά στο Κάρλοβατς.

Στη συνέχεια, φτάνει ως την πόλη του Κάρλοβατς όπου δέχεται τα νερά από δύο άλλους ποταμούς από τα δεξιά, Ντόμπρα και Κόρανα. Συνεχίζει να ρέει προς τα ανατολικά, όπου συγχωνεύεται με τον Γκλίνα από τα δεξιά, καθώς και τον Όντερ από τα αριστερά, και προχωρεί στην πόλη της Σίσακ όπου εκβάλλει στον ποταμό Σάβα.

## Παραπομπές


## Εξωτερικοί σύνδεσμοι
* 

Κατηγορία:Ποταμοί της Κροατίας
Κατηγορία:Ποταμοί της Σλοβενίας
Κατηγορία:Παραπόταμοι του Σάβου
Κατηγορία:Ποτάμια σύνορα
Ζυγός (όρος)

*Για το όρος [[Αράκυνθος]], γνωστό επίσης ως Ζυγός δείτε [[Αράκυνθος|εδώ]]*

Από τον Μεσαίωνα έως πρόσφατα, ένα μεγάλο τμήμα της οροσειράς που διασχίζει τα ανατολικά εδάφη της περιοχής του Μετσόβου, καταγράφεται σε διάφορες γραπτές πηγές με το ορονύμιο Ζυγός. Αυτή η ονομασία προέρχεται από το τοπωνύμιο Ζυγός ή ʤugu στο τοπικό βλάχικο ιδίωμα, με το οποίο οι κάτοικοι της περιοχής προσδιορίζουν συγκεκριμένο αυχένα της ίδιας κορυφογραμμής λόγω του ότι χρησιμοποιούνταν ως ορεινό πέρασμα. 

Επί αιώνες αποτελούσε το υψηλότερο σημείο του βασικότερου άξονα επικοινωνίας μεταξύ Ηπείρου και Θεσσαλίας. Η διαχρονική σπουδαιότητα αυτής της ράχης για τις χερσαίες επικοινωνίες του παρελθόντος, οι δυσκολίες που αντιμετώπιζαν οι ταξιδιώτες το χειμώνα αλλά και η ομορφιά της αποτέλεσε αιτία πολλαπλών και εκτενών αναφορών από την αρχαιότητα έως τα νεώτερα χρόνια. 

Ο περιηγητής Λήκ (Leake) θεωρεί τον Ζυγό ως το πιο αξιόλογο βουνό στην Ελλάδα και το σημείο όπου πηγάζουν τα μεγαλύτερα ποτάμια της. Ο ζωγράφος E. Lear, αναφέρει ότι είναι ο «γονιός» των σπουδαιότερων ποταμών της Ελλάδος, ρυθμίζει την επικοινωνία μεταξύ Ηπείρου και Θεσσαλίας, ενώ είναι εξίσου φημισμένος για τις διασυνδέσεις, τη γεωγραφική και πολιτική θέση, αλλά και για την γραφικότητά του.

με-πλαίσιο|Το πέρασμα  του Ζυγού.  Έγχρωμη λιθογραφία - Dupré L. 1825

## Πηγές

*Σωκράτους, Εκκλησιαστική Ιστορία, Migne PG, τόμ. 67, στ. 710, 756
*Δ. Σοφιανός, «Αcta Stagorum, Tα υπέρ της Θεσσαλικής επισκοπής Σταγών παλαιά βυζαντινά έγγραφα (των ετών 1163, 1336 και 1393)», Τρικαλινά 13 (1993), σελ. 27-54. 
*W. M. Leake, Travels in northern Greece, Α.Μ.Ηakkert-Publisher, (φωτογραφική ανατύπωση Amsterdam 1967), Vol. 1, σ. 411-416, Vol. 4, σελ. 261. 
*F.C.H.L. Pouqueville, Voyage de la Grèce, Vol 4, shez firmin Didot Père et Fils, Paris 1826, σελ. 320-323.
*Ε. Lear, Journals of a landscape painter in Albania, R .Bentley, London, 1843, σελ. 382.
*Α. Philippson, Thessalien und Epirus, Reisenund foschungen im nördlichen Griechenland, W.H. Kühl, Berlin 1897, σ. 172-190,
*Κ. Στεργιόπουλος, Αι δίοδοι της Πίνδου κατά τους προϊστορικούς χρόνους, στον τόμο αφιέρωμα εις Κ. Άμαντον, Αθήναι 1940, σελ. 290,
*Ν. Κοσμάς, «Οι δίοδοι της Πίνδου», ΗΕ 4 (1955), σελ. 14-20, 
*Δ. Ευαγγελίδης, «Από την παλαιά ιστορία της Ηπείρου», Ηπειρωτική Ζωή 3(1946), σελ. 15-18.
*Dupré L. 1825, Voayage à Athènes  et à Constantinople, Paris 

## Υποσημειώσεις


Κατηγορία:Οροσειρές της Ελλάδας
Κατηγορία:Πίνδος
Κατηγορία:Κορυφογραμμές
I Love a Rainy Night

Το **I Love a Rainy Night** είναι ένα τραγούδι Country Μουσικής το οποίο ηχογραφήθηκε από τον Eddie Rabbitt και κυκλοφόρησε στις 8 Νοεμβρίου του 1980, ως το δεύτερο single από το άλμπουμ του "Horizon". Οι στίχοι είναι από τον ίδιο και από τους David Malloy και Even Stevens. Ήταν το νούμερο ένα στις λίστες με τα charts: Hot Country Singles, Billboard Hot 100, και Adult Contemporary Singles.

Το τραγούδι ακούγεται και στη σειρά κινουμένων σχεδίων Family Guy στο επεισόδιο "Padre de Familia", όταν ο Γκλέν Κουάγκμαιρ ακούει μουσική μέσα στο κεφάλι του. Επιπλέον το τραγούδι ακούγεται και στο βιντεοπαιχνίδι Grand Theft Auto: San Andreas στον ραδιοφωνικό σταθμό K-Rose.

## Θέση στα Charts

## Παραπομπές


## Εξωτερικοί σύνδεσμοι
*Οι στίχοι του τραγουδιού  στο MetroLyrics.

Κατηγορία:Τραγούδια του 1980
Κατηγορία:Singles του 1980
Κατηγορία:Singles της Elektra Records
Κατηγορία:Νούμερο 1 singles στα Billboard Hot 100
Πραξιφάνης

Ο **Πραξιφάνης** ήταν αρχαίος Έλληνας φιλόσοφος της Περιπατητικής Σχολής. Ήταν γεννημένος στη Μυτιλήνη, αλλά έζησε μεγάλο μέρος της ζωής του στη Ρόδο. Ήταν σύγχρονος του Δημητρίου του Πολιορκητή και το Πτολεμαίου Α' του Σωτήρος. Υπήρξε μαθητής του Θεοφράστου, περίπου το 322 π.Χ.  

Στη συνέχεια δημιούργησε τη δική του σχολή, στην οποία λέγεται ότι μαθήτευσε, ανάμεσα σε άλλους, και ο Επίκουρος. Ο Πραξιφάνης απέδιδε ιδιαίτερη προσοχή στις γραμματικές σπουδές, γι' αυτό και αναφέρεται, μαζί με τον Αριστοτέλη ως ιδρυτής και δημιουργός της επιστήμης της Γραμματικής. Από τα γραπτά του Πραξιφάνη, για τα οποία υπάρχουν ενδείξεις ότι ήταν πολυάριθμα, αναφέρονται ιδιαίτερα δύο, ο *Διάλογος ποιητῶν* κείμενο στο οποίο ο Πλάτων και ο Ισοκράτης συνομιλούν, και το ιστορικό έργο, το οποίο μνημονεύει ο Μαρκελλίνος στο περί βίου του Θουκυδίδη έργο του, υπό τον τίτλο *Περὶ ίστορίας*.

## Παραπομπές


Κατηγορία:Αρχαίοι Έλληνες φιλόσοφοι
Κατηγορία:Αρχαίοι Μυτιληνιοί